Document ID: 31996R2215

KOMMISSIONENS FORORDNING (EF) Nr. 2215/96 af 20. november 1996 om undtagelsesforanstaltninger for »Glühwein«
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/91 af 10. juni 1991 om almindelige regler for definition, betegnelse og præsentation af aromatiserede vine, aromatiserede vinbaserede drikkevarer og aromatiserede cocktails af vinprodukter (1), senest ændret ved forordning (EF) nr. 2061/96 (2), særlig artikel 4, stk. 4,
under henvisning til Europa-Parlamentet og Rådets forordning (EF) nr. 2061/96 om ændring af forordning (EØF) nr. 1601/91 om almindelige regler for definition, betegnelse og præsentation af aromatiserede vine, aromatiserede vinbaserede drikkevarer og aromatiserede cocktails af vinprodukter, særlig artikel 2, og
ud fra følgende betragtninger:
Ifølge artikel 2, stk. 3, litra f), i forordning (EØF) nr. 1601/91 er det forbudt at tilsætte vand til »Glühwein« undtagen i forbindelse med sødning; i artikel 2 i forordning (EF) nr. 2061/96 er det fastsat, at der skal indføres undtagelsesforanstaltninger for denne vare i en overgangsperiode indtil den 31. januar 1998; der bør fastsættes sådanne undtagelsesforanstaltninger;
de i denne forordning fastsatte foranstaltninger er i overensstemmelse med udtalelse fra Gennemførelseskomitéen for Aromatiserede Vine, Aromatiserede Vinbaserede Drikkevarer og Aromatiserede Cocktails af Vinprodukter -
UDSTEDT FØLGENDE FORORDNING:
Artikel 1
1. Med forbehold af sødning kan »Glühwein« fremstilles med vandtilsætning indtil den 31. januar 1998, på betingelse af at de i artikel 2, stk. 1, litra b), i forordning (EØF) nr. 1601/91 omhandlede krav om minimumsprocentdele af vin, der skal indgå i fremstillingen af aromatiserede vinbaserede drikkevarer, er overholdt.
2. I denne forordning forstås ved »fremstillet«: et færdigt produkt, som er aftappet, mærket og bestemt til den endelige forbruger.
3. Produkter, der er fremstillet på de i stk. 1 omhandlede betingelser, og som reelt er udtaget fra fremstillingsvirksomhederne og disse virksomheders oplagringssteder pr. 31. januar 1998, må opbevares med henblik på salg, bringes i omsætning og eksporteres, indtil lagrene er tømt.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. november 1996.

Labels: 3
17
15